Fil-Qorti tal-Maġistrati (Malta) Bħala Qorti ta` Ġudikatura Kriminali Maġistrat dottor Aaron M. Borg Clappara M.A. Law, LL.D. (melit) Il-Qorti rat l-imputazzjoni miġjuba kontra Twanny Dreyfuss, li għandu l- karta tal-identita bin-numri 237077M li permezz tagħha huwa ġie akkużat talli fl-14 ta' Novembru 2014 għal ħabta tal-05:30 pm ġewwa il- Faċilita' Korrettiva ta' Kordin, Kappara, San Ġwann, Malta, u matul l-aħħar xhur qabel din id-data, f'dawn il-gżejjer, bħala persuna li mhix Uffiċjal tal-Ħabs jew persuna oħra mpjegat fil-Ħabs, mingħajr l-Awtorita leġittima daħħal, jew ippruva jddahhal f'xi parti tal-konfini ta' ħabs xi oġġett li jkun li hu pprojbit skond xi regolamenti magħmula skond dan l-Att, jew ġarr jew ippruva jġorr xi oġġett bħal dak barra mill-ħabs u dan bi ksur tal-Artiklu Art 7 (1) tal-Kap. 260 tal-Liġijiet ta' Malta. Il-Qorti ġiet mitluba li tapplika l-Artiklu 33A tal-Kodiċi Kriminali. Il-Qorti ġiet mitluba li f'każ ta' ħtija hija titratta lill-imputat bħala li sar reċidiv ai termini tal-Artikoli 49 u 50 tal-Kodiċi Kriminali liema sentenzi kienu mogħtija lil Twanny Grima u li saru definittivi u ma jistgħux jiġu Rat l-atti u d-dokumenti ippreżentati; Semgħet il-provi prodotti u s-sottomissjonijiet tal-partijiet; Semgħet lill-imputat jammetti l-imputazzjonijiet miġjuba kontrih. Qorti wissiet lill-imputat bl-aktar mod solenni rigward tal-konsegwenzi li jitnisslu minn din id-dikjarazzjoni ta' ħtija, inkluż li jista' jingħata piena ta' priġunerija fil-każ li huwa jtenni l-ammissjoni u wara li tatu żmien qasir sabiex jekk irid setgħa jerġa lura mill-ammissjoni tiegħu, l- imputat wieġeb li huwa kien inkondizzjonatament ħati. Fid-dawl ta' din l-istqarrija ta' ħtija imtennija, din il-Qorti m'għandhiex alternattiva għajr li ssib lil imputat ħati tal-imputazzjonijiet miġjuba Li qegħda ssib lill-imputat, fuq l-ammissjoni inkondizzjonata tiegħu stess, ħati tal-imputazzjonijiet miġjuba kontra tiegħu u wara li rat l- Artikoli 7(1) tal-Kapitolu 260 tal-Liġijiet ta' Malta kif ukoll l-Artikoli 23, 33A, 49 u 50 tal-Kodiċi Kriminali, u qieset l-ammissjoni bikrija tiegħu nonche ċ-ċirkostanzi li sawru dan il-każ, qegħda tikkundannah għall- piena ta' xahar priġunerija. Inoltre, il-Qorti tordna l-konfiska u d-distruzzjoni a karigu tar- Reġistratur, Qrati u Tribunali Kriminali tal-eżibit markat dok HC1. Mogħtija illum it-18 ta' Novembru 2015 fil-Qrati tal-Ġustizzja,